[{"text_idx": "#000001", "text": "Blovi en tubeton anstatau\u0306 bori en la nazo"}, {"text_idx": "#000004", "text": "Post unu g\u0302is du minutoj prezentig\u0302u la rezulto.\nC\u0302u hospitaloj, lernejoj au\u0306 negocejoj: \"Tiu c\u0302i mas\u0302ino povas esti aplikata c\u0302ie kie oni bezonas rapidan rezulton\", diras la studestro.\nPor eltrovi kiel fidinde la aparato analizas la aeron, la testpersonoj antau\u0306e faras ankorau\u0306 PCR-teston.\nG\u0302i estas g\u0302is nun konsiderata kiel la \"ora normo\", sed g\u0302ia analizo devas tamen okazi en laboratorio.\nLa rezulto de PCR-testo prezentig\u0302as lau\u0306regule nur post 24 g\u0302is 72 horoj."}, {"text_idx": "#000005", "text": "La nova CovidAir-aparato c\u0302e la g\u0302isnunaj mezuradoj montris fidindecon de 95 procentoj kompare kun la PCR-testo, akcentas la sciencisto.\nTio estas signife pli bona ol la kutimaj \"nazoboraj\" antigenaj rapidaj testoj kiuj precipe c\u0302e sensimptomaj testpersonoj estas konsiderataj nefidindaj.\nC\u0302u kaj kiam la nova franca mas\u0302ino atingos la maturecon por esti serie produktata, tio plej frue montrig\u0302os post la fino de la testofazo dum junio.\nSe la nova metodo pruvig\u0302os sukcesa, tiam g\u0302i povus teorie esti aplikata ankau\u0306 c\u0302e aliaj infektaj malsanoj kiel ekzemple c\u0302e gripo, esperas la esploristoj - kaj eble ankau\u0306 c\u0302e estontaj pandemioj."}]